Kubrador

Ang Kubrador (Ingles na pamagat: The Bet Collector) (2006), ay isang pelikulang Pilipino na nakasentro jueteng, isang sugal na nagmula pa noong panahon ng pananakop ng mga Kastila sa Pilipinas.

 Balangkas 

Nakatuon ang kuwento sa tatlong araw sa buhay ni Amelita (ginampanan ni Gina Pareno), isang kubrador para sa bawal na sugal na jueteng.  Araw-araw siyang nangongolekta ng mga taya mula sa kanyang mga regular na mga parokyano sa kabila ng pagpuksa ng pamahalaan sa larong ito. Isang araw, nahuli siya ng pulis.  Nasama siya sa iba pang mga kubrador sa himpilan ng pulis hanggang nagpiyansa ang kanyang protektor.

Nang kinaumagahan, patuloy pa rin si Amelita sa kanyang mga ilegal na gawain. May isang Katolikong pari ang nakilala niya na nagsabing namatay sa isang aksidente ang kapitbahay niyang bata pa.  Hiniling ng pari na mangolekta siya ng mga donasyon mula sa mga kapitbahay at mga kaibigan.  Pagkatapos noon, isang serye ng mga pangyayari ang nagbago sa kanyang maka-mundong buhay sa isang masalimuot na laro ng buhay, kapalaran at kamatayan.

Produksiyon
Mga Tauhan
Gina Pareno
Johnny Manahan
Soliman Cruz
Direksiyon
Jeffrey Jeturian

Pagpapalabas

 Bansang pinalabasImpormasyon ng pagpapalabas mula sa IMDB  Petsa  Tanda   Canada  8 Setyembre 2006  Ipinalabas sa Toronto Film Festival   Pilipinas  3 Nobyembre 2006  Ipinalabas sa Cinemanila Film Festival  Pransiya  11 Nobyembre 2006  Ipinalabas sa Amiens International Film Festival  Estonia  2 Disyembre 2006  Ipinalabas sa Tallinn Black Nights Film Festival  Poland  20 Hulyo 2007  Ipinalabas sa ERA New Horizons Film Festival  Estados Unidos   Enero 10 at 11, 2008  Ipinalabas sa Museum of Modern Art

Mga sanggunian

Kategorya:Mga pelikula mula sa Pilipinas
Kategorya:Mga pelikula ng 2006